- Hindi News
- National
- उम्र 62, कम्प्यूटर नॉलेज कम फिर भी ऑनलाइन परीक्षा में हल किए सभी सवाल, इंग्लैंड की संस्था ने भेजा सर
उम्र 62, कम्प्यूटर नॉलेज कम फिर भी ऑनलाइन परीक्षा में हल किए सभी सवाल, इंग्लैंड की संस्था ने भेजा सर्टिफिकेट
रिटायरमेंट में तीन माह शेष होकर भी डाइट व्याख्याता में शिक्षा के प्रति गजब का उत्साह
भास्कर संवाददाता | शाजापुर
रिटायरमेंट में सिर्फ तीन माह शेष रहकर भी डाइट के 62 वर्षीय व्याख्याता योगेश कुमार उपाध्याय का पढ़ने-पढ़ाने का जज्बा बुजुर्गों व युवाओं के लिए प्रेरणा से कम नहीं। कम्प्यूटर नॉलेज बहुत कम होकर भी मौका मिलने पर इंग्लैंड की एक संस्था द्वारा टेस इंडिया के शिक्षा उपक्रम के तहत आयोजित की ऑनलाइन परीक्षा दी।
वैकल्पिक रूप में 100 सवालों को अपने अनुभव व लगन से हल भी कर दिया। संस्था ने उनके ई-मेल आईडी पर परीक्षा में उत्कृष्ट प्रदर्शन करने का सर्टिफिकेट गत दिवस भेजा। वह बताते हैं टेस इंडिया संस्था टाटा की शिक्षा संबंधी उपक्रम है। भारत के अत्यंत पिछड़े इलाकों में शिक्षा के प्रचार-प्रसार के लिए काम करती है। इनके आदिवासी क्षेत्रों में विद्यालय हैं। यह शिक्षक प्रशिक्षकों, शिक्षा में रुचि रखने वालों को प्रशिक्षण देकर नि:शुल्क सामग्री उपलब्ध कराती है। राशिकें के टाइअप से मप्र के शिक्षक प्रशिक्षकों, शिक्षकों को उपर्युक्त सामग्रियां व प्रशिक्षण दिलवा रही है। जिले से 25 परीक्षार्थियों ने परीक्षा दी थी। उपाध्याय सबसे ज्यादा उम्रदराज परीक्षार्थी रहे।
जो सीखा, याद रहा या नहीं
उपाध्याय ने यह परीक्षा सिर्फ इसलिए दी कि वह जानना चाहते थे कि जीवन में जो सीखा, वह याद रहा या नहीं। डाइट में इस पाठ्यक्रम के निदेशक जलालुद्दीन कुरैशी बताते हैं उपाध्याय सर का यह काम सबके लिए प्रेरणा है।
इनके पढ़ाए विद्यार्थी इन क्षेत्रों में दे रहे सेवा
31 साल की शासकीय नौकरी में उपाध्याय ने कई शिष्यों को शिक्षा सहित आचार, विचार, व्यवहार का ज्ञान दिया। इनके पढ़ाए 6 विद्यार्थी वर्तमान में इंडियन आर्मी, 2 सीआरपीएफ, 9 मध्यप्रदेश पुलिस जवान होकर देशसेवा में हैं। इसके अलावा चार पटवारी, दो डाककर्मी, एक स्टाफ नर्स, 36 शिक्षक-शिक्षिकाएं बने। तो कई शिष्य अपने निजी व्यापार-व्यवसाय एवं उन्नत कृषि से जुड़े हैं।
उपाध्याय को ऑनलाइन परीक्षा के बाद इंग्लैंड की संस्था ने भेजा सर्टिफिकेट।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva